ddrg/super_eurlex huggingface dataset:
24.

on huolestunut siitä, että sellaisten EU-kansalaisten lukumäärä, jotka haluavat olla itsenäisiä ammatinharjoittajia, on pudonnut 45 prosentista 37 prosenttiin viimeksi kuluneiden kolmen vuoden aikana ja että lähes puolet pelkää joutuvansa konkurssiin ja yli 50 prosentin mukaan yrityksen perustamisesta on vaikea saada tietoa; katsoo, että pk-yritysten kasvu on sidoksissa yrittäjyyteen; painottaa, että vasta perustetut yritykset ja itsenäinen ammatinharjoittaminen luovat työllistymismahdollisuuksia sekä myötävaikuttavat vahvojen teollisuus- ja palvelualojen kehittämiseen, ja sen vuoksi kannattaa, että jäsenvaltioita kannustetaan edistämään yrittäjyyttä ja yritysosaamista eri koulutustasoilla ja järjestämään yrityksen perustamista koskevaa ohjausta yliopistoihin ja ammattioppilaitoksiin; panee huolestuneena merkille, että vain 30 prosenttia kaikista Euroopan yrittäjistä on naisia; korostaa, että on edistettävä naisten yrittäjyyttä helpottamalla pääsyä teknisiin ja tieteellisiin sekä yritysten tukiverkostoihin ja kehitettävä valmennus- ja perehdytysohjelmia naisyrittäjille;
6.

korostaa, että best effort -internetiä vastaava verkon neutraalius sekä kaiken audiovisuaalisen sisällön syrjimätön saatavuus ja siirto takaavat monipuolisen tiedontarjonnan ja mielipiteiden ja kulttuurin monimuotoisuuden ja muodostavat näin ollen keskeisen osan, joka vastaa konvergoituneen mediamaailman must carry -periaatetta; kehottaa komissiota tästä syystä varmistamaan oikeudellisesti sitovalla tavalla, että noudatetaan verkon neutraaliuden periaatteita, sillä tämä on välttämätöntä tiedotusvälineiden konvergoitumisen yhteydessä;
111.

pyytää komissiota valvomaan ja varmistamaan tehokkaammin, että jäsenvaltiot todella panevat EU:n lainsäädännön täytäntöön; katsoo, että sen pitää olla poliittisena prioriteettina, kun otetaan huomioon usein havaittu leveä kuilu unionin tasolla hyväksytyn politiikan ja sen kansallisen tason toteutuksen välillä; toteaa, että kaiken strategisen suunnittelun täytyy perustua aiemmasta täytäntöönpanosta saatuihin kokemuksiin ja että tällainen suunnittelu ei saa siksi käsittää vain tavoitteiden ja prioriteettien luetteloa vaan sen on suuntauduttava eteenpäin kohti täytäntöönpanon arviointia; toteaa, että kun kysymys on kansalaisten ja vakinaisten asukkaiden oikeuksista, tämä on tehtävä siitä päivästä alkaen, kun säädös tulee voimaan; katsoo, että on tehostettava toimia asianmukaisen täytäntöönpanon varmistamiseksi myös soveltamalla komission, jäsenvaltioiden ja virastojen välistä koordinointia ja yhteistyötä ja auttamalla jäsenvaltioita suuntaviivojen, käytännön tuen ja parhaiden käytäntöjen vaihtamisen avulla; katsoo, että on löydettävä syy EU:n lainsäädännön täytäntöönpanon epäonnistumiseen ja käytettävä tarvittaessa myös rikkomismenettelyjä;
28.

korostaa, että YK on kehottanut jatkamaan Kongon demokraattisen tasavallan konfliktien repimän itäisen osan tukemista, jotta varmistetaan, ettei kriisi painu unohduksiin; on erittäin huolissaan Katangan alueella viime aikoina tehdyistä valtavista väestönsiirroista; tuomitsee jyrkästi kapinallisjoukkojen siviiliväestöön, myös naisiin ja lapsiin, kohdistuvat hyökkäykset maan itäosissa; tuomitsee jyrkästi raiskauksen järjestelmällisen käytön sota-aseena; on erittäin huolissaan jatkuvasta lasten käyttämisestä sotilaina ja vaatii, että heidät riisutaan aseista, kuntoutetaan ja integroidaan takaisin yhteiskuntaan; katsoo, että Kongon demokraattista tasavaltaa ja kyseistä aluetta varten luotu YK:n rauhaa, turvallisuutta ja yhteistyötä koskeva kehys on edelleen keskeinen kestävän rauhan aikaansaamisen kannalta; pitää myönteisenä 30. tammikuuta 2014 annettua YK:n turvallisuusneuvoston päätöslauselmaa 2136, jossa uusitaan Kongon demokraattiselle tasavallalle määrätty asevientikielto;
40.

pitää valitettavana, että troikka on toisinaan esittänyt liian optimistisia olettamuksia, erityisesti kun on kyse kasvusta ja työttömyydestä; toteaa, että optimismin liiallisuus on johtunut muun muassa siitä, ettei rajat ylittäviä heijastusvaikutuksia ole riittävästi otettu huomioon (kuten komissio myönsi kertomuksessaan ”Fiscal consolidations and spillovers in the Euro area periphery and core”), muutokseen kohdistetusta poliittisesta vastustuksesta joissakin jäsenvaltioissa sekä sopeutuksen taloudellisista ja sosiaalisista vaikutuksista; pitää valitettavana, että tämä vaikutti myös troikan tekemään analyysiin julkisen talouden vakauttamisen ja kasvun välisestä vuorovaikutuksesta; panee merkille, että tämän seurauksena julkisen talouden tavoitteita ei voitu saavuttaa suunnitellussa aikataulussa;
5.

pyytää komissiota laatimaan unionin laajuisen strategian ja toimintasuunnitelman kaikenlaisen naisiin ja tyttöihin kohdistuvan väkivallan torjumiseksi Tukholman ohjelman toteuttamiseksi vuonna 2010 laaditun toimintasuunnitelman mukaisesti, jotta suojeltaisiin naisten koskemattomuutta, tasa-arvoa (SEU 2 artikla) ja hyvinvointia (SEU 3 artiklan 1 kohta) konkreettisesti ja tehokkaasti vapauden, turvallisuuden ja oikeuden alueella siten, että keskitytään erityisesti saattamaan naiset tietoisiksi oikeuksistaan ja valistetaan miehiä ja poikia varhaisesta iästä alkaen naisten fyysisen ja psyykkisen koskemattomuuden kunnioittamisesta, jotta väkivaltaa voidaan ennaltaehkäistä; korostaa, että poliisi- ja oikeusviranomaisille on annettava asianmukaista koulutusta sukupuoleen perustuvaan väkivaltaan liittyvien erityisongelmien ratkaisemiseksi; kannustaa jäsenvaltioita tekemään järjestelyjä, joilla uhreja autetaan rakentamaan elämänsä uudestaan ja palauttamaan omanarvontuntonsa, jotta he eivät joudu uudestaan heikkoon tai riippuvaiseen asemaan; katsoo, että tällaisessa strategiassa on otettava erityisesti huomioon haavoittuvassa asemassa olevat ryhmät, kuten esimerkiksi ikääntyneet ihmiset, vammaiset henkilöt, maahanmuuttajat ja HLBT-henkilöt (homo- ja biseksuaalit sekä transihmiset); katsoo myös, että strategian on sisällettävä toimia, joilla tuetaan väkivallan todistajiksi joutuneita lapsia, ja siinä on tunnustettava näiden lasten asema rikoksen uhreina;
15.

toistaa, että assosiaatiosopimus / pitkälle menevää ja laaja-alaista vapaakauppa-aluetta (DCFTA) koskeva sopimus on valmiina allekirjoitettavaksi uuden hallituksen kanssa heti, kun se on mahdollista ja kun uusi hallitus on valmis tekemään sen;
4.

katsoo, että kansallisten oikeusjärjestelmien ja erityisesti niiden aiemman tilanteen vertailun on aina perustuttava objektiivisiin kriteereihin ja objektiivisesti kerättyyn, vertailtuun ja analysoituun näyttöön; korostaa, että on tärkeää arvioida oikeusjärjestelmien toimintaa kokonaisuutena, erottamatta niitä jäsenvaltioiden sosiaalisesta, historiallisesta ja taloudellisesta tilanteesta tai perustuslaillisista perinteistä, joissa niiden juuret ovat; korostaa, että on tärkeää kohdella jäsenvaltioita tasapuolisesti ja siten varmistaa kaikkien jäsenvaltioiden yhtäläinen kohtelun niiden oikeusjärjestelmien arvioinnissa;
17.

korostaa, että sopimuksen tehokas ja luotettava täytäntöönpano on tärkeää ja sopimusvaltioiden velvollisuudet on määriteltävä selvästi; huomauttaa tässä yhteydessä, että sopimusvaltioille on jätetty paljon tulkinnanvaraa;
10.

toteaa, että sisäisen turvallisuuden uuden strategian asianmukainen täytäntöönpano on erittäin tärkeää, minkä lisäksi EU:n ja kansallisen tason tehtävät on erotettava selkeästi toisistaan; toteaa, että sekä Euroopan parlamentin että kansallisten parlamenttien on oltava mukana tässä valvontaprosessissa; aikoo näin ollen seurata säännöllisesti tiiviissä yhteistyössä kansallisten parlamenttien kanssa sisäisen turvallisuuden strategian asianmukaista toteuttamista;
O.

ottaa huomioon, että glufosinaatti on luokiteltu lisääntymiselle vaaralliseksi aineeksi ja sen tähden se kuuluu asetuksessa (EY) N:o 1107/2009 säädettyjen poissulkemisperusteiden soveltamisalaan; ottaa huomioon, että jos aine on jo hyväksytty, poissulkemisperusteita sovelletaan, kun hyväksyntä on uusittava; ottaa huomioon, että glufosinaatin hyväksynnän voimassaolo päättyy vuonna 2017 (11); toteaa, että glufosinaatin käytön tulisi siis periaatteessa loppua vuonna 2017;
—

ottaa huomioon Maailmanpankin raportit ”Turn Down the Heat: Why a 4 oC Warmer World Must be Avoided”, ”Turn Down the Heat: Climate Extremes, Regional Impacts, and the Case for Resilience ja ”Climate Smart Development: Adding up the Benefits of Climate Action”,
15.

toteaa, että sähköisen haun markkinoilla on erityinen merkitys pyrittäessä varmistamaan kilpailuedellytykset digitaalisilla sisämarkkinoilla, sillä hakukoneet saattavat kehittyä portinvartijoiksi ja niillä on mahdollisuus kaupallistaa hankitun tiedon toisiokäyttö; kehottaa sen vuoksi komissiota panemaan EU:n kilpailusäännöt määrätietoisesti täytäntöön kaikilta tärkeiltä sidosryhmiltä saadun palautteen perusteella ja ottaen huomioon digitaalisten sisämarkkinoiden koko rakenteen, jotta varmistetaan sellaiset oikeussuojakeinot, jotka todella hyödyttävät kuluttajia, internetin käyttäjiä ja verkkoyrityksiä; kehottaa komissiota lisäksi harkitsemaan ehdotuksia, joiden tarkoituksena on erottaa hakukoneet muista kaupallisista palveluista, mikä on yksi mahdollinen pitkän aikavälin keino edellä mainittujen tavoitteiden saavuttamiseksi;
H.

ottaa huomioon, että kymmenen vuotta sitten hätätoimena perustettu nopean toiminnan pataljoona (RAB), jonka tarkoituksena on torjua sotilaallisten ryhmien aiheuttamaa turvallisuusuhkaa, koostuu sekä sotilaista että poliiseista ja että tosiasiassa RAB tuo armeijan mukaan siviililainvalvontaan ilman minkäänlaista avointa vastuumekanismia; ottaa huomioon, että riippumattomat ihmisoikeusjärjestöt väittävät, että RAB on vastuussa noin 800 ihmisen kuolemasta eikä kuolemista vastuussa olevia ole asetettu syytteeseen tai rangaistu; ottaa huomioon, että vaikka äskettäin useita RAB:n jäseniä on pidätetty epäiltynä hallitsevan puolueen erään poliitikon palkkamurhasta, muista räikeistä vääryyksistä ei ole rangaistu;
12.

panee merkille, että Malin ja Keski-Afrikan viimeaikaiset kriisit osoittavat, että Afrikan mantereen on tarpeen luoda itselleen riittävät edellytykset turvallisuuden takaamiseen; pyytää tätä taustaa vasten unionia ja sen jäsenvaltioita tehostamaan tukea kesäkuussa 2013 alulle pantujen, kriiseihin välittömästi reagoivien ACIRC-joukkojen (African Capacity for Immediate Reaction to Crisis) saattamiselle käytännössä toimintaan, mikä on välttämätön edellytys Afrikan unionin Afrikan valmiusjoukkojen (African Standby Force) nopealle toimintakuntoon saattamiselle, jonka oli alun perin määrä tapahtua vuonna 2010;
K.

katsoo, että paikallis- ja alueviranomaisten osallistaminen romaneja koskevien toimien kehittämiseen, täytäntöönpanoon, seurantaan, arviointiin ja tarkistamiseen on avaintekijä kansallisten romanistrategioiden tehokkaassa täytäntöönpanossa ottaen huomioon, että näillä hallintotasoilla on suurin käytännön vastuu romanien integroinnista; toteaa, että niiden osallistumisaste jäsenvaltioissa on kuitenkin alhainen;
F.

panee merkille, että mielivaltaista vangitsemista koskevan YK:n työryhmän lausunnossa N:o 63/2011 (Bolivian monikansainen valtio) todettiin, että Bolivia on loukannut useita ihmisoikeuksien yleismaailmallisen julistuksen kohtia, ja vahvistettiin, että Előd Tóásó pidätettiin ilman pidätysmääräystä ja häntä on pidetty vankilassa laittomasti; korostaa, että YK:n työryhmä on siksi kehottanut Bolivian hallitusta vapauttamaan välittömästi Előd Tóásón;
H.

toteaa, että Sudanin hallituksen harjoittaman väkivaltaisen tukahduttamisen yhteydessä on myös ammuttu kovilla rauhanomaisia mielenosoittajia kohti ja suoritettu laajamittaisia pidätyksiä; toteaa, että monet aktivistit, oppositiopuolueiden jäsenet ja kansalaisyhteiskunnan johtajat sekä opettajat ja opiskelijat ovat joutuneet pidätetyiksi kotonaan, tai heitä on pidetty eristyksissä ulkomaailmasta ja kansallisen tiedustelu- ja turvallisuuspalvelun (NISS) agentit ovat suorittaneet kotietsintöjä heidän kodeissaan; toteaa, että on järjestetty pikaoikeudenkäyntejä, joista esimerkkinä on tunnetun ihmisoikeuksien puolustajan Majdi Saleemin pidätyksen jälkeinen oikeudenkäynti, ja että syyskuun lopun jälkeen tiedonsaantia on vaikeutettu painettujen tiedotusvälineiden tiukan sensuurin ja internetin sulkemisen avulla;
—

ottaa huomioon kehitysyhteistyökasvatuksen ja valistustoiminnan edistämisestä marraskuussa 2010 laaditun raportin ”The experience and actions of the main European actors active in the field of development education and awareness raising” (4),
4.

pitää valitettavana, että komissio ehdottaa luovia toimialoja ja kulttuurialaa koskevassa tiedonannossaan (15) toimia, jotka eivät ole riittävän kauaskantoisia ja joiden vaikutus on melko vähäinen; korostaa, että näiden alojen näkymiä on tarkasteltava pidemmällä aikavälillä ja että on tarpeen laatia huolellisesti suunniteltu ja konkreettinen, Eurooppa 2020 -strategian mukainen toimenpideohjelma; huomauttaa, että unionin, jäsenvaltioiden ja paikallisviranomaisten tuki kulttuurin luomiselle on elintärkeää;
N.

ottaa huomioon, että Taiwan ja Kiinan kansantasavalta noudattavat rakentavaa lähestymistapaa, jonka puitteissa ne ovat tehneet 19 sopimusta, jotka Taiwanin puolesta on allekirjoittanut Straits Exchange Foundation ja jotka Kiinan kansantasavallan puolesta on allekirjoittanut Association for Relations Across the Taiwan Straits; ottaa huomioon, että mainittuihin sopimuksiin sisältyvät taloudellista yhteistyötä koskeva puitesopimus (ECFA) ja sopimus immateriaalioikeuksista, jotka allekirjoitettiin 29. kesäkuuta 2010, sekä investointisopimus ja tulliyhteistyötä koskeva sopimus, jotka allekirjoitettiin 9. elokuuta 2012;
(3)

Asetus (EY) N:o 401/2009 on kodifioitu versio Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7 päivänä toukokuuta 1990 annetusta neuvoston asetuksesta (ETY) N:o 1210/90 (6). Tuon säädöksen voimaantulon jälkeen muiden virastojen perustamista koskevat muut asetukset ja erityisesti asetus (EY) N:o 1907/2006 Euroopan kemikaalivirastosta (7), asetus (EY) N:o 726/2004 Euroopan lääkevirastosta (8) ja asetus (EY) N:o 178/2002 Euroopan elintarviketurvallisuusviranomaisesta (9) ovat sisältäneet säännöksen, jonka mukaan viraston johtokunnan/hallintoneuvoston nimittämä ehdokas kutsutaan antamaan lausunto Euroopan parlamentille ja vastaamaan sen jäsenten esittämiin kysymyksiin.
15.

katsoo, että oikeusasiamiehelle vuonna 2012 jätettyjen kantelujen kokonaismäärän väheneminen on lisätodiste oikeusasiamiehen verkkosivustolla olevan interaktiivisen oppaan menestyksestä ja että tämä opas on tehokas työkalu, jonka tarkoituksena on sekä varmistaa, että entistä harvemmat kansalaiset kantelevat oikeusasiamiehelle väärästä syystä, että parantaa mahdollisuuksia neuvoa kantelijoita kääntymään oikean tahon puoleen; toteaa, että suuntaus vahvistaa, että yhä suurempi määrä Euroopan oikeusasiamiehen puoleen kääntyvistä henkilöistä tekee niin oikeista syistä; ehdottaa, että Euroopan parlamentin jäsenet sekä EU:n toimielimet, elimet ja laitokset samoin kuin Euroopan oikeusasiamiesten verkoston jäsenet laittavat verkkosivustoilleen ja sosiaalisen median kanavilleen suoran linkin edellä mainittuun interaktiiviseen oppaaseen;
I.

ottaa huomioon, että ”palvelujen todella hyvät ystävät” -ryhmä (Really Good Friends of Services) on käynyt vuodesta 2012 lähtien alustavia neuvotteluja palvelukauppasopimuksen (TISA) muodosta ja rakenteesta;
C.

ottaa huomioon, että komission edellä mainitussa toimintasuunnitelmassa ehdottama tehokasta sisäistä valvontaa koskeva periaate on yksi niistä budjettiperiaatteista, jotka mainitaan varainhoitoasetuksessa, sellaisena kuin se on muutettuna asetuksella (EY, Euratom) N:o 1995/2006;
11.

toteaa, että vaikka Afganistanissa on viime vuosikymmenellä edistytty sukupuolten tasa-arvon ja perusoikeuksien saralla, maan naiset ovat edelleen heikoimmassa yhteiskunnallisessa asemassa ja he joutuvat edelleen kokemaan uhkailua, pelottelua ja väkivaltaa ja heitä syrjitään lainsäädännössä; tähdentää, että naiset on integroitava – oikeudellisesti ja käytännössä – täysimääräisesti yhteiskuntaan samalla, kun varmistetaan heidän täysipainoinen osallistumisensa ja todellinen voimaantumisensa; pitää erittäin tuomittavana, että moniin naisiin kohdistuu jatkuvasti uhkailua ja väkivaltaa ja että muutaman viime vuoden aikana Afganistanin yhteiskunnassa johtavassa asemassa olevia naisia on murhattu tai he ovat joutuneet tappoyritysten kohteeksi, ja tuomitsee vakavasti sen, että tekijöitä ei ole saatettu oikeuden eteen;
2.

toteaa, että osuuskunnista on tulossa yhä merkittävämpiä EU:ssa ja että EU:n alueella on noin 160 000 osuustoiminnallista yritystä, jotka ovat 123 miljoonan jäsenen omistamia ja tarjoavat työtä 5,4 miljoonalle ihmiselle; toteaa, että tähän lukuun sisältyy noin 50 000 teollisuuden ja palvelujen alalla toimivaa osuustoiminnallista yritystä, jotka työllistävät 1,4 miljoonaa ihmistä, ja että osuustoiminnallisten yritysten keskimääräinen osuus kunkin jäsenvaltion BKT:stä on noin 5 prosenttia; toteaa, että teollisuuden ja palvelujen alalle on viime vuosina perustettu useita satoja osuustoiminnallisia yrityksiä; toteaa, että tämä on ollut seurausta kriisiin ajautuneiden tai sellaisten yritysten, joiden toiminnalle ei ole ollut jatkajaa, uudelleenorganisoinnista ja että siten on pidetty yllä ja kehitetty paikallista elinkeinotoimintaa ja säilytetty työpaikkoja; toteaa, että teollisuuden ja palvelualan osuustoiminnallisilla ryhmillä on ollut ratkaiseva merkitys alueelliselle kehitykselle joillakin EU:n teollistuneimmilla alueilla; toteaa, että työvoiman työmarkkinoille integrointiin erikoistuneet ”sosiaaliset” osuuskunnat tarjoavat teollisuudessa ja palvelualalla työpaikan yli 30 000 vammaiselle ja vähäosaiselle; toteaa, että osuuskuntatoiminnasta on tullut malli itsenäisille yrittäjille ja vapaiden ammattien harjoittajille ja että tämä malli on yleistynyt merkittävästi uusilla aloilla, kuten sosiaali- ja terveyspalvelujen, digitaalipalvelujen, yritysten tukipalvelujen sekä yleishyödyllisten palvelujen alalla, jotka aikaisemmin tuotti julkinen sektori (esimerkiksi ympäristöpalvelut ja maisemanhoito, koulutus ja kulttuuri sekä energiantuotanto uusiutuvista energialähteistä); toteaa, että osuuskunnilla on siksi hyvin tärkeä merkitys EU:ssa taloudellisesti, yhteiskunnallisesti ja kestävän kehityksen ja työllisyyden kannalta ja että ne lisäksi vauhdittavat sosiaalisia innovaatioita, jotka ovat merkittävä aihe sekä Eurooppa 2020 -strategiassa että Horisontti 2020 -ohjelmassa; toteaa lisäksi, että osuuskunnat auttavat saavuttamaan alue- ja paikallisyhteisöjen kestävää taloudellista ja sosiaalista kehitystä koskevan tavoitteen;
29.

pitää ilahduttavana kunnianloukkausten lakisääteisen rangaistavuuden poistamista ja ilmaisunvapautta koskevan vuoropuhelun tehostamista hallituksen ja toimittajien välillä; kehottaa viranomaisia jatkamaan tiedonvapauden ja tiedotusvälineiden moniarvoisuuden vahvistamista ja edistämistä ja katsoo, että tiedotusvälineiden on oltava vapaita kaikenlaisesta poliittisesta ja taloudellisesta vaikutuksesta ja että näitä arvoja on sovellettava johdonmukaisesti; on kuitenkin huolissaan siitä, että maa on pudonnut merkittävästi ”Toimittajat ilman rajoja” -järjestön vapausindeksissä, ja kehottaa toteuttamaan lisätoimia journalismin ja tutkivan journalismin ammatillisten normien lujittamiseksi, tiedotusvälineiden moniarvoisuuden ja julkisen lähetystoiminnan harjoittajien riippumattomuuden edistämiseksi, tiedotusvälineiden työntekijöiden työhön liittyvien oikeuksien, omistussuhteisiin liittyvän avoimuuden, kestävyyden ja unionin normien noudattamisen toteuttamiseksi; panee huolestuneena merkille toimittajien piirissä laajalle levinneen itsesensuurin ja itse itseään sääntelevän mediaorganisaation puuttumisen; on huolissaan siitä, että suurin osa hallituksen rahoittamasta mainonnasta ohjautuu hallitusta kannattaviin tiedotusvälineisiin; tukee sosiaalisen median aktivisteja, jotka ovat vastustaneet internetin sensurointia;
38.

pitää Lähi-idän rauhanprosessin keskeytymistä valitettavana; panee tyytyväisenä merkille, että ensimmäisellä ulkomaanmatkallaan uudelleenvalintansa jälkeen presidentti Obama vieraili Israelissa, tapasi palestiinalaishallintoa ja vieraili Jordaniassa, ja on tyytyväinen siihen, että Lähi-idän rauhanprosessi on jälleen otettu ensisijaiseksi painotukseksi, mistä ulkoministeri John Kerryn tämänhetkinen toiminta on osoituksena; panee tyytyväisenä merkille, että presidentti Obama on sitoutunut kahden valtion ratkaisuun; kehottaa Yhdysvaltoja ajamaan siirtokuntien rakentamisen keskeyttämistä ja työskentelemään yhdessä EU:n kanssa Israelin ja Palestiinan välisten suorien neuvottelujen aloittamiseksi uudelleen; on samaa mieltä presidentti Obaman kanssa Israelin jatkamasta siirtokuntien rakentamisesta ja siitä, että on tärkeää taata Israelin turvallisuus;
60.

on erittäin huolissaan siitä, että EKP:n johtokunnassa ei ole naisjäseniä, ja katsoo, että tämä tilanne on perussopimukseen kirjattujen miesten ja naisten tasa-arvoa koskevien periaatteiden (SEU-sopimuksen 2, 3 ja 8 artikla sekä perusoikeuskirjan 21 artikla) vastainen ja lisää omalta osaltaan EU:n kansalaisten tunnetta, että EKP on kaukana heidän huolenaiheistaan sekä on vastoin komission ja parlamentin suosituksia sukupuolten yhdenvertaisuuden parantamisesta talousalan korkean tason päätöksentekoelimissä;
14.

katsoo, että täysimääräinen täytäntöönpano ja soveltaminen kaikilla tasoilla on ratkaisevaa ja saattaa tarvittaessa edellyttää tehostamista; korostaa siksi, että tarvitaan selkeää ja johdonmukaista ympäristölainsäädäntöä, jossa vältetään päällekkäisyyksiä; painottaa, että EU:n ympäristölainsäädäntöön sisältyviä eri välineitä on koordinoitava ja niiden on oltava toisiaan täydentäviä ja niissä olevat aukot on poistettava;
C.

ottaa huomioon, että Kazakstan on tärkeä kansainvälinen toimija ja että se on äärimmäisen tärkeässä asemassa koko alueen poliittisen ja sosioekonomisen kehityksen samoin kuin turvallisuustilanteen kannalta; panee merkille, että Kazakstan on toiminut myönteisellä tavalla Keski-Aasiassa ja pyrkinyt luomaan hyvät suhteet naapurimaihinsa, käynnistämään alueellista yhteistyötä ja ratkaisemaan rauhanomaisesti kaikki kahdenväliset kysymykset; katsoo, että unionin kannalta on äärimmäisen tärkeää vauhdittaa poliittista, taloudellista ja turvallisuuteen liittyvää yhteistyötä alueen kanssa ylläpitämällä vahvoja ja avoimia suhteita Kazakstaniin;
2.

korostaa, että nykyinen maailmanlaajuinen talouskriisi johtui avoimuutta, tilivelvollisuutta ja vastuuta koskevista perusvirheistä sekä lyhytnäköisyydestä ja että EU:n velvollisuutena on varmistaa, että kaikki toimijat ottavat tästä opiksi; pitää myönteisenä komission aikomusta toteuttaa Eurobarometri-tutkimuksia liike-elämää kohtaan tunnetusta luottamuksesta; kehottaa kaikkia sidosryhmiä keskustelemaan kattavasti näiden tutkimusten tuloksista ja toimimaan niiden mukaisesti; kannattaa vahvasti yritysten yhteiskuntavastuuta ja katsoo, että jos sitä toteutetaan oikein ja jota sitä noudattavat kaikki yritykset eivätkä pelkästään suuryritykset, se voi edistää merkittävästi menetetyn luottamuksen palauttamista, mikä on edellytyksenä talouden kestävälle elpymiselle ja voi lieventää talouskriisin sosiaalisia vaikutuksia; toteaa, että yrityksen tuntiessa vastuunsa yhteiskunnasta, ympäristöstä ja työntekijöistä syntyy kaikkia hyödyttävä tilanne, joka kasvattaa luottamuspohjaa, joka on välttämätön edellytys taloudelliselle menestykselle; katsoo, että yritysten yhteiskuntavastuun sisällyttäminen kestävään yritysstrategiaan hyödyttää sekä yrityksiä että koko yhteiskuntaa; toteaa, että monet yritykset ja erityisesti pienet ja keskisuuret yritykset toimivat tässä suhteessa esimerkillisesti;
—

ottaa huomioon arabimaiden inhimillistä kehitystä koskevan YK:n kehitysohjelman vuoden 2005 selvityksen ”Towards the rise of women in the Arab world” sekä vuoden 2009 selvityksen ”Challenges for Human Security in the Arab Region” ja erityisesti sen luvun ”The personal insecurity of vulnerable groups”,